OpenLLM-France/wikimedia huggingface dataset:
# Teixidor de Pelzeln

El teixidor de Pelzeln (Ploceus pelzelni) és un ocell de la família dels ploceids (Ploceidae).

## Hàbitat i distribució

Viu pròxim als rius i llacs, a Sierra Leone, sud de Costa d'Ivori, Ghana, Togo, Nigèria, Camerun, República Democràtica del Congo, el Gabon, República del Congo, Cabinda, nord d'Angola i l'extrem nord-oest de Zàmbia, Sudan del Sud, Uganda, oest de Kenya, Ruanda, Burundi i l'extrem nord-oest de Tanzània.

## Referències

* ↑ «Teixidor de Pelzeln». Cercaterm. TERMCAT, Centre de Terminologia. Rev. 20/02/2022(català)
# Luci Licini Lucul

Luci Licini Lucul és el nom dels següents personatges:
* Luci Licini Lucul, edil curul el 202 aC.
* Luci Licini Lucul, cònsol el 151 aC.
* Luci Licini Lucul, pretor el 104 aC.
* Luci Licini Lucul, cònsol el 74 aC, general que va derrotar a Mitridates VI Eupator.
* Luci Licini Lucul, fill de l'anterior.
* Luci Licini Lucul, pretor urbà el 67 aC.
# Rush Springs

Rush Springs és un poble dels Estats Units a l'estat d'Oklahoma. Segons el cens del 2000 tenia 1.278 habitants.

## Demografia

Segons el cens del 2000, Rush Springs tenia 1.278 habitants, 525 habitatges, i 349 famílies. La densitat de població era de 465,5 habitants per km².
Dels 525 habitatges en un 32,6% hi vivien nens de menys de 18 anys, en un 50,1% hi vivien parelles casades, en un 11,2% dones solteres, i en un 33,5% no eren unitats familiars. En el 30,1% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,6% tenia menys de 18 anys, un 8,8% entre 18 i 24, un 26,9% entre 25 i 44, un 18,7% de 45 a 60 i un 17,9% 65 anys o més.
L'edat mediana era de 36 anys. Per cada 100 dones de 18 o més anys hi havia 84,6 homes.
La renda mediana per habitatge era de 21.078 $ i la renda mediana per família de 25.391 $. Els homes tenien una renda mediana de 24.453 $ mentre que les dones 20.769 $. La renda per capita de la població era de 10.803 $. Entorn del 24,7% de les famílies i el 32,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rush Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rush Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# NGC 64

NGC 64 és una galàxia espiral localitzada a la constel·lació de la Balena. Va ser descoberta per Lewis Swift en 1886.

## Referències

* ↑ Riccardo Giovanelli «A Digital Archive of H I 21 Centimeter Line Spectra of Optically Targeted Galaxies». The Astrophysical Journal Supplement Series, 1, 01-09-2005, pàg. 149–162. DOI: 10.1086/431550.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: SIMBAD. Data de consulta: 16 novembre 2014.
* ↑ «Revised NGC Data for NGC 64».
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* «NGC 0064». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 29 gener 2010].
# Torpede (pel·lícula de 1958)

* Aquest article tracta sobre Torpede (pel·lícula de 1958). Vegeu-ne altres significats a «Torpede (pel·lícula de 1970)».
Torpede (en anglès original, Run Silent, Run Deep) és una pel·lícula bèl·lica de 1958 dirigida per Robert Wise. És protagonitzada per Clark Gable i Burt Lancaster, i també compta amb Jack Warden i el debut de Don Rickles. Està basada en la novel·la homònima d'Edward L. Beach, Jr.
United Artists va plantejar la pel·lícula com una combinació de l'obsessió del capità Ahab present a Moby Dick i la rivalitat que apareix a Motí del Bounty. Es va estrenar en català per TV3 el 20 de març de 1999.

## Argument

Durant la Segona Guerra Mundial, un submarí es troba a la Zona Set, en els estrets de Bungo, una zona propera a les costes japoneses. Després d'enfonsar un petrolier d'un comboi és atacat per un destructor japonès caça submarins, quan l'intenta evadir es produeix una alarma de col·lisió i un torpede el toca i s'enfonsa. Tan sols el seu comandant i alguns homes se salven i són rescatats per un buc amic.
El comandant Richardson, un supervivent que havia liderat aquell submarí enfonsat pels japonesos, es fa càrrec d'un altre submarí classe Gat. El nou submarí es diu Nerka, i ha de dur a terme una altra perillosa missió en les costes japoneses. Richardson sotmet a dures proves de tàctiques d'atac en superfície a la tripulació sense comprendre el perquè de les ortodoxes formes d'atac. Richardson i el seu flamant capità Jim Bledsoe i segon al comandament manté conflictes respecte de les tàctiques i ordres inicials i els desitjos de Richardson d'eliminar el destructor japonès que causà la seva ruïna, fet que els posa en una situació conflictiva.

## Repartiment

* Clark Gable com a Comandant P.J. "Rich" Richardson
* Burt Lancaster com a Tinent Jim Bledsoe
* Jack Warden com a Yeoman Primera Classe "Kraut" Mueller
* Brad Dexter com a Ensign Gerald Cartwright
* Don Rickles com a Contramestre 1r Classe Ruby
* Nick Cravat com a Russo
* Joe Maross com a Oficial en Cap Kohler
* Mary LaRoche com a Laura Richardson
* Eddie Foy III com a Larto
* Rudy Bond com a tècnic de sona Cullen

## Referències

* ↑ Erickson, Hal. «Run Silent, Run Deep (1958)». New York Times. [Consulta: 10 febrer 2014].
* ↑ Bret, David. Clark Gable: Tormented Star. Da Capo Press, 2008. ISBN 978-1906779665.
* ↑ Torpede a la web de la Filmoteca, "ésAdir"
# Luci Licini Lucul (edil 202 aC)

Luci Licini Lucul (llatí: Lucius Licinius Lucullus) va ser un magistrat romà. Formava part de la gens Licínia i de la família dels Licini Lucul, d'origen plebeu.
Va ser edil curul l'any 202 aC junt amb Quint Fulvi. Ell i el seu col·lega es van destacar per la magnificència que van exhibir als Ludi Romani. Alguns dels escribes i altres oficials encarregats dels comptes dels jocs van ser condemnats per defraudar al tresor públic i Lucul mateix i el seu col·lega van ser sospitosos, el que va malmetre la seva tasca.

## Referències

* ↑ Titus Livi. Ab Urbe Condita XXX,39
# Noent

Noent (en francès Nouhant) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 323 habitants. Està integrada a la Communauté de communes d'Évaux-les-Bains et de Chambon-sud-Voueize.

## Demografia

Evolució demogràfica :
| 1968 | 1975 | 1982 | 1990 | 1999 |
| 508 | 446 | 378 | 355 | 323 |

## Administració

Llista d'alcaldes :
| Període | Identitat | Partit |
| 2001-2008 | Robert Romain | |
| 2008- | Nicolas Simonnet | UMP |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Rio Grande

«Rio Grande» té aquests significats:
* El Río Grande, ballet
* Toponímia:
** Rio Grande o Rio Bravo, riu de l'Amèrica del Nord que neix al sud-est de les Muntanyes Rocoses i desemboca al Golf de Mèxic.
** Rio Grande do Norte, estat brasiler situat en la Regió Nord-est del país
** Rio Grande do Sul, és l'estat més austral del Brasil
** Rio Grande (Nova Jersey), població dels Estats Units d'Amèrica
** Rio Grande (Ohio), població dels Estats Units d'Amèrica
** Rio Grande (Rio Grande do Sul), població del Brasil
** Rio Grande (Terra del Foc), població d'Argentina, a l'arxipèlag de Terra del Foc
** República del Río Grande, estat existent a Mèxic entre 1938 i 1940
* Films:
** Rio Grande (pel·lícula), pel·lícula dirigida per John Ford
** Més enllà de Rio Grande, pel·lícula de Robert Parrish
# Juan de Arellano

Juan de Arellano (Santorcaz, Madrid, 1614 – Madrid, 1676) fou un pintor barroc espanyol especialitzat en el gènere pictòric del bodegó. Tingué un gran èxit amb les seves pintures de flors.

## Biografia

Orfe de pare ja des de ben petit, es traslladà amb la seva mare a Alcalá de Henares, on comença a ajudar al taller d'un pintor desconegut. Als setze anys tornà a Madrid, on començà al taller de Juan de Solís, pintor que en aquell moment gaudía de cert prestigi doncs treballava per Isabel de Borbó.
Durant els primers anys de la seva trajectòria pintà obres de caràcter religiós, que es corresponien a petits encàrrecs. Finalment, i potser veient l'èxit que podrien tenir les obres amb motius florals a la cort (on es començaven a importar aquest tipus d'obres), es començà a dedicar plenament a aquest tipus de pintura.
L'any 1639 es casà amb María Banela. Temps després es quedà vidu, tot i que es tornarà a casar. La seva espòsa serà María de Corcuera, neboda de Juan de Solís. Amb Corcuera tindrà quatre fills, tres dels quals es dedicaran a la pintura com el seu pare, i la filla es casarà amb un dels col·laboradors més propers del pare, Bartolomé Pérez de la Dehesa.
Durant els darrers anys de la seva vida Arellano va gaudir d'un gran èxit al seu taller ja segons Antonio Palomino, el seu biograf, tenia com a clients a una bona part de la Cort.

## Obra

La seva obra dels inicis es troba fortament influenciada pels pintors flamencs, especialment de Daniel Seghers pel que fa a la minuciositat i tècnica precisa que aplicà a les seves pintures. També va copiar els treballs de Mario Nuzzi (conegut també com a Mario dei Fiori), i prova d'això és l'evolució en les traçades i l'exuberància en l'ús de la paleta.
La seva obra es pot veure al Museo Nacional del Prado a Madrid, a la Real Academia de Bellas Artes de San Fernando, al Museo Municipal de La Corunya, al Museo de Bellas Artes de Bilbao, al Museu de Maricel de Sitges i a la Biblioteca Museu Víctor Balaguer de Vilanova i la Geltrú.

## Referències

* 1 2 3 Museu del Prado, Enciclopèdia Online. «Juan de Arellano». [Consulta: 20 novembre 2013].
* ↑ «Biografia Juan de Arellano». Arxivat de l'original el 5 de febrer 2012. [Consulta: 20 novembre 2013].

## Enllaços externs

* Biografia de l'artista Arxivat 2012-02-05 a Wayback Machine. a José de la Mano. Galería de arte (castellà)
# Pomezia

Pomezia és un municipi italià, situat a la regió del Laci i a la ciutat metropolitana de Roma Capital. L'any 2006 tenia 52.571 habitants.
# NGC 6166

NGC 6166 és una galàxia el·líptica gegant i un quàsar situats a la constel·lació d'Hèrcules i a una distància d'al voltant de 150 megaparsecs (490 milions d'anys llum) de la Via Làctia que pot s'hi pot veure amb telescopis d'afeccionat.
NGC 6166 és la galàxia més brillant del ric cúmul de galàxies Abell 2199, i un excel·lent exemple de galàxia de tipus cD, amb un nucli brillant i un vast embolcall difús al seu al voltant en la qual de fet hi ha galàxies menors embegudes. És també una font d'ones de ràdio que apareix al catàleg 3C amb el número 338.
El gas calent que ompli el medi intergalàctic del cúmul sembla estar caient cap al centre d'aquesta galàxia a un ritme de 204 masses solars per any, alimentant el seu forat negre central, el qual té una massa estimada en 1000 milions de masses solars, convertint-la així en una galàxia de nucli galàctic actiu. Pel que sembla, hi ha també en ella cert nombre d'estels de tipus espectral O.
NGC 6166 també és molt rica en cúmuls globulars, amb certes estimacions atorgant-li un nombre d'ells d'al voltant de 39.000.

## Referències

* ↑ C. Cortijo-Ferrero «Ionized gas kinematics of galaxies in the CALIFA survey» (en anglès). Astronomy and Astrophysics, 18-12-2014, pàg. 59–59. DOI: 10.1051/0004-6361/201423485.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Mattia Fumagalli «The complete census of optically selected AGNs in the Coma supercluster: the dependence of AGN activity on the local environment» (en anglès). Astronomy and Astrophysics, 26-09-2011, pàg. 31–31. DOI: 10.1051/0004-6361/201117461.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ NGC 6166 (NED)
* ↑ Di Matteo, Tiziana; Johnstone, Roderick M.; Allen, Steven W.; Fabian, Andrew C. «Accretion onto Nearby Supermassive Black Holes: Chandra Constraints on the Dominant Cluster Galaxy NGC 6166» (en anglés). The Astrophysical Journal, 694, 2001, pàg. L19-L23.
* ↑ Harris, William E.; Blakeslee, John P.; Whitmore, Bradley C.; Gnedin, Oleg Y.; Geisler, Douglas «Globular Cluster Systems in Brightest Cluster Galaxies. II. NGC 6166». The Astrophysical Journal, 817, 1, 2016, pàg. 17pp. arXiv: 1511.08493. Bibcode: 2016ApJ...817...58H. DOI: 10.3847/0004-637X/817/1/58.

## Enllaços externs

* «NGC 6166 (SIMBAD) SIMBAD Extragalactic Dabatase».
* «NGC 6166 & Abell 2199». Arxivat de l'NGC 6166 & Abell 2199 (Best of AOP) original el 2015-05-24. [Consulta: 3 juny 2020].
* «Notes for NGC 6166 (NED NASA/IPAC Extragalactic Dabatase».
# Tirà cabut cuafosc

El tirà cabut cuafosc (Ramphotrigon fuscicauda) és un ocell de la família dels tirànids (Tyrannidae).

## Hàbitat i distribució

Habita les espesures de bambús al bosc a les terres baixes al sud-est de Colòmbia, nord-est de l'Equador, est del Perú i nord de Bolívia.

## Referències

* ↑ «Tirà cabut cuafosc». Cercaterm. TERMCAT, Centre de Terminologia. Rev. 20/01/2023(català)
# Nicolás de Vergara el Mozo

Nicolás de Vergara el Mozo (1540-1606), va ser un escultor, mestre dobres, ferrer i vidrier. Va treballar en la Catedral de Toledo d'on va ser mestre d'obres i a altres edifici religiosos i civils. Era fill del arquitecte i escultor Nicolás de Vergara el Viejo i de Catalina de Colònia. Així mateix era nebot dels mestres vidriers Arnao de Vergara i Arnao de Flandes i net d'Arnao de Flandes el Viejo.

## Obres a la catedral de Toledo

Va començar les obres de la capella del Sagrari en estil herrerià i va ser el responsable dels traçats del complex arquitectònic de la capella del Sagrari, Reliquiari, Sagristia i pati i casa del tresorer. També va fer el vitrall de la rosassa de la porta «de los Leones» i a la façana interior de la porta del Rellotge el medalló de la Verge de l'Anunciació.

## Altres obres

* Plànols de l'església de Sant Bartomeu de Toledo.
* El 1588, els de la capella de Sant José de Toledo.
* Claustre del convent de Sant Climent de Toledo.
* Hospital Tavera de Toledo, al costat dels arquitectes Alonso de Covarrubias i Juan Bautista Monegro.
* Ajuntament de Toledo, amb Juan de Herrera, Juan Bautista Monegro i Jorge Manuel Theotocópuli.
* Convent Agustinià d'Extramurs de Madrigal de las Altas Torres, (Àvila).
# Rio Grande de Buba

El Rio Grande de Buba, també anomenat Rio Buba i Rio Grande és un estuari d'Àfrica Occidental que abasta íntegrament Guinea Bissau i que desemboca a l'oceà Atlàntic. Té una longitud de 54 km i té 4 km d'ample a la desembocadura. És un entorn únic a l'Àfrica occidental, que no té un altre exemple d'un braç de mar que s'estén tan lluny cap a l'interior, amb una profunditat aigües avall del voltant de 30 metres, i la seva fauna és molt rica i variada.
El riu Grande era força important comercialment a finals del segle xvi, però això canvià aviat: els comerciants biafades i malinkes dels martes del riu Geba i els papels de Bissau es beneficiaren enormement de la caiguda precipitada del comerç del riu Grande de manera que els assaltants bijagos atacaren el comerç dels lançados i terroritzaren les comunitats biafada al llarg del riu.

## Referències

* ↑ George E. Brooks, Landlords and Strangers: Ecology, Society, and Trade in Western Africa, 1000-1630 (Westview Press, 1993; ISBN 0813312620), p. 265: "The Grande River is not properly a river but a drowned estuary captured by the sea, into which flow insignificant streams; the sandbanks and strong tides and currents there are navigational hazards for seamen."
* ↑ Hendrik A. Van der Linde and Melissa H. Danskin (eds.), Enhancing Sustainability: Resources for Our Future : Proceedings of a Workshop Held at the World Conservation Congress Organised by the Sustainable Use Initiative, 17–20 October 1996, Montreal, Canada (IUCN, 1998: ISBN 2831704278), p. 63.
* ↑ Van der Linde and Danskin, Enhancing Sustainability, p. 63.
* ↑ Brooks, Landlords and Strangers, p. 269: "[Francisco de Andrade] stated [in January 1582] that, at times, there were twenty to thirty vessels trading in the Grande River for captives, ivory, and gold."
* ↑ Brooks, Landlords and Strangers, p. 272.
# Juan de Ancheta

Juan de Ancheta (Azpeitia, h. 1533 – Pamplona, 30 de novembre de 1588) va ser un escultor espanyol d'estil romanista. Les seves obres en fusta i alabastre van influir a l'àrea de l'actual País Basc (inclosa Navarra), Burgos, La Rioja i Aragó. El seu cognom és molt similar al del músic Juan de Anchieta, la qual cosa indueix freqüentment a confusió.

## Vida i obra

Nascut presumiblement el 1533 al barri de Urrestilla, a Azpeitia, «en una pintoresca casa-torre tardogòtica, situada en un alt, que ha sobreviscut al pas dels segles». La família va arribar a emparentar, després de diverses rivalitats, amb els Loyola.
Es creu que es va formar a Itàlia, perquè el seu estil delata influències d'importants mestres italians; però no hi ha documentació que recolzi tal estada. Cap a 1565 Ancheta estava a Valladolid, però poc després ja devia estar a Briviesca, presumiblement ajudant a Gaspar Becerra en un retaule per a l'església del convent de Santa Clara. L'estil de Ancheta delata la influència del manierisme de Becerra, enriquit amb el classicisme de l'escultura que es feia a Roma.
Ancheta havia treballat possiblement amb Becerra cap a 1558, en un retaule de la catedral de Santa María de Astorga. Va seguir treballant a l'àrea de Valladolid i Burgos, i va ser nomenat per Juan de Juni en el seu testament com l'únic escultor capaç d'acabar el seu retaule a Santa María de Mediavilla, a Medina de Rioseco. Finalment, aquest retaule seria conclòs per un altre artista, Esteban Jordán. Va tornar al País Basc i es va casar en el seu lloc d'origen amb Ana de Aguirre, cap a 1570. Aviat es van traslladar a Pamplona, van passar per Aragó i es van establir definitivament a Pamplona.
En 1571 va acabar les delicades figures del retaule de la capella dels arcàngels de sant Miguel, Gabriel i Rafael de la catedral saragossana, manada construir pel destacat financer jueu convers Gabriel Zaporta.
Cap a 1575-78 Ancheta va treballar en la capella dels Trinitaris de la catedral de Jaca; una figura de Déu Pare s'inspira directament en el Moisés de Miguel Ángel.
Abans de 1579 (probablement vers 1577), realitza per a la catedral de Pamplona un magnífic crist crucificat per encàrrec del Cabildo, a raó de 100 ducats. Aquesta obra es considera una de les millors talles de crucificat del segle xvi, juntament amb el de Pompeyo Leoni de San Lorenzo del Escorial.

## Notes

* 1 2 «Un hidalgo del solar de Anchieta en Azpeitia», Diario Vasco, 22 d'octubre de 2014
* ↑ Fatás, Guillermo (dir.), Guía Histórico-Artística de Zaragoza, Zaragoza, Institución «Fernando el Católico»-Ayto. de Zaragoza, 2008, 4ª ed., págs. 147-148. ISBN 978-84-7820-948-4
* 1 2 VV. AA., La catedral de Pamplona, Torres de Elorz (Navarra), Caja de Ahorros de Navarra, 1994, pág. 33. ISBN 84-87120-23-7
# Ruffré-Mendola

Ruffré-Mendola és un municipi italià, dins de la província de Trento. L'any 2007 tenia 432 habitants. Limita amb els municipis de Kaltern an der Weinstraße (BZ), Cavareno i Sarnonico.

## Administració

Llista d'alcaldes :
| Període | Identitat | Partit |
| 2005- | Gianni Seppi | Llista cívica |
# Pintures rupestres de la Sierra de San Francisco

Les pintures rupestres de la sierra de San Francisco constitueixen un conjunt de murals precolombins, característic de l'estil Gran Mural que va florir al centre de la península de Califòrnia durant l'època precolombina d'Aridoamèrica. És probable que els portadors de l'estil Gran Mural hagin estat els avantpassats dels cotximís, poble amerindi que va ocupar la regió fins a la seva extinció al segle xix, a conseqüència de la conquesta espanyola. Les pintures rupestres de la sierra de San Francisco van ser declarades Patrimoni de la Humanitat per la UNESCO l'any 1993.

## Referències

* ↑ «Pinturas Rupestres de la Sierra de San Francisco» (en (castellà)). gob.mx. [Consulta: 20 novembre 2012].
* ↑ Al nord de la Baixa Califòrnia hi ha un petit grup d'indígenes de parla iuma a la qual se li dona el nom de cochimí, encara que no sembla molt segur que guardin relació directa amb els cotximís històrics del centre de la península. La seva llengua és catalogada com una varietat del kumeyaay, i alguns d'ells prefereixen ser anomenats kumiai. La Comissió Nacional per al Desenvolupament dels Pobles Indígenes de Mèxic (CDI) inclou els cochimíes en la seva llista de grups ètnics.
# Tirà cardenal de les Galápagos

El tirà cardenal de les Galápagos (Pyrocephalus nanus) és un ocell de la família dels tirànids (Tyrannidae).

## Hàbitat i distribució

Habita matolls àrids de les illes Galápagos.

## Referències

* ↑ «Tirà cardenal de les Galápagos». Cercaterm. TERMCAT, Centre de Terminologia. Rev. 20/01/2023(català)
# Luci Mescini Rufus

Luci Mescini Rufus (llatí: Lucius Mescinius Rufus) va ser un magistrat romà del segle i aC.
Va ser qüestor de Ciceró a Cilícia l'any 51 aC. Ciceró remuga de la seva conducta oficial en una carta a Pomponi Àtic en termes molt durs. Quan va sortir del càrrec, Ciceró va voler aclarir les dificultats que havien tingut, i li va enviar una llarga carta, que es conserva. Però després Ciceró el va instar a unir-se a Gneu Pompeu Magne quan es va iniciar la Segona guerra civil, i li fa grans elogis.
A la mort de Juli Cèsar (44 aC) es va unir als republicans i va servir a les ordres de Cassi que el va enviar contra Tars.
El nom de Luci Mescini Rufus apareix en algunes monedes com un dels triumvirs monetals sota August probablement els anys 17 i 16 aC.

## Referències

* ↑ [https://quod.lib.umich.edu/m/moa/acl3129.0003.001/682?page=root;rgn=full+text;size=100;view=image;q1=RufusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 674. ]
# Ricky Davis

Tyree Ricardo "Ricky Davis" (va néixer el 23 de setembre de 1979 a Las Vegas, Nevada) és un exjugador nord-americà professional de bàsquet que ha jugat a diferents equips de l'NBA.
# Platja de Ribes Altes (l'Ametlla de Mar)

La platja de Ribes Altes és una petita platja semiurbana del municipi de l'Ametlla de Mar (Baix Ebre), situada davant de la urbanització Les Roques Daurades, entre la cala Pepo, al nord-est, i la platja de Bon Caponet, al sud-oest. Té una longitud de 60 metres i una amplada mitjana de 5 metres, formada per sorra gruixuda i grava. Força enclotada per penya-segats, no disposa de serveis.

## Referències

* ↑ «Playa de Ribes Altes». Diputació de Tarragona.
* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Ribes Altes». Agència Catalana de Turisme.
# Tossal de la Guàrdia

«Tossal de la Guàrdia» té aquests significats:
# Luci Minuci

Luci Minuci (en llatí Lucius Minucius) va ser un magistrat romà. Formava part de la gens Minúcia.
Va ser legat del pretor Quin Fulvi Flac a la Hispània Citerior l'any 180 aC. Les seves indicacions sobre la situació de la província quan el senat va examinar l'estat de comptes, van diferir en molt a les xifres donades pel pretor.

## Referències

* ↑ Titus Livi. Ab Urbe Condita XL,35-36